Държавен вестник, бр. 34, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  34
ПОСТАНОВЛЕНИЕ № 79
ОТ 10 АПРИЛ 2014 Г.
за създаване на комитети за наблюдение на 
Споразумението за партньорство на Република 
България и на програмите, съфинансирани от 
Европейските структурни и инвестиционни 
фондове, за програмен период 2014 – 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Създава се Комитет за наблюдение 
на Споразумението за партньорство на Ре­
публика България, очертаващо помощта от 
Европейските структурни и инвестиционни 
фондове, за периода 2014 – 2020 г., наричан 
по-нататък „Комитета“.
Чл. 2. (1) Комитетът е колективен орган, 
основан на принципа на партньорство, който 
има следните функции: 
1. да следи за напредъка в изпълнението 
на стратегическите приоритети на Споразу­
мението за партньорство;
2. да обсъжда и одобрява всички пред­
ложения за промени в Споразумението за 
партньорство;
3. да разглежда и одобрява измененията на 
информация в Споразумението за партньор­
ство, произтичащи от решение за изменение на 
програма, прието от комитета за наблюдение 
на съответната програма по чл. 10, относно:
а) избраните тематични цели;
б) разпределението на подкрепата от фон­
довете по тематичните цели;
в) списъка с програмите по Европейския 
фонд за регионално развитие, Европейския 
социален фонд и по Кохезионния фонд със 
съответните ориентировъчни размери на 
разпределените средства по съответния фонд, 
както и по години;
4. да разглежда и одобрява докладите за 
напредъка по изпълнението на Споразуме­
нието за партньорство през 2017 и 2019 г., 
изготвени съгласно чл. 52 от Регламент (ЕС) 
№ 1303/2013 на Европейския парламент и на 
Съвета от 17 декември 2013 г. за определяне на 
общоприложими разпоредби за Европейския 
фонд за регионално развитие, Европейския 
социален фонд, Кохезионния фонд, Европей­
ския земеделски фонд за развитие на селските 
райони и Европейския фонд за морско дело и 
рибарство и за определяне на общи разпоредби 
за Европейския фонд за регионално развитие, 
Европейския социален фонд, Кохезионния 
фонд и Европейския фонд за морско дело и 
рибарство, и за отмяна на Регламент (ЕО) 
№ 1083/2006 на Съвета, наричан по-нататък 
„Регламент (ЕС) № 1303/2013“;
5. да разглежда информация от управлява­
щите органи за изпълнението на съответните 
програми и приноса им за изпълнението на 
стратегическите приоритети на Споразуме­
нието за партньорство;
6. да разглежда информация от сертифици­
ращите органи по програмите, съфинансирани 
от Европейския фонд за регионално развитие, 
Европейския социален фонд, Кохезионния 
фонд и Европейския фонд за морско дело и 
рибарство и от Разплащателната агенция по 
Програмата за развитие на селските райони, 
за финансовото управление и изпълнение 
на помощта от Европейските структурни и 
инвестиционни фондове;
7. да разглежда информация за заключени­
ята и препоръките от годишните контролни 
доклади по програмите, изготвени от одит­
ния орган по програмите, съфинансирани от 
Европейския фонд за регионално развитие, 
Европейския социален фонд, Кохезионния 
фонд и Европейския фонд за морско дело 
и рибарство, съответно от сертифициращия 
орган – за Програмата за развитие на сел­
ските райони;
8. да следи за напредъка в изпълнението 
на предварителните условия, които не са 
изпълнени към датата на одобрението от 
Европейската комисия на Споразумението 
за партньорство;
9. да одобрява и следи изпълнението на 
плана за оценка на Споразумението за парт­
ньорство и да се информира от Централното 
координационно звено за резултатите, заклю­
ченията и препоръките от извършените оценки; 
10. да одобрява Националната комуни­
кационна стратегия за програмен период 
2014 – 2020 г. след съгласуване с комитетите 
по чл. 10, както и измененията в нея, и да 
следи за изпълнението є;
11. да наблюдава общия напредък по рамки­
те за изпълнение на отделните програми и да 
разглежда и одобрява национално предложение 
за разпределение на средствата от резерва за 
изпълнение между отделните програми;
12. да разглежда и одобрява предложения 
за изпълнение на регионални стратегии за 
развитие чрез интегрирани териториални 
инвестиции, за които се предвижда финан­
сиране по повече от една от програмите, 
съфинансирани от Европейските структурни 
и инвестиционни фондове; 
13. да разглежда и други въпроси, свър­
зани с изпълнението на Споразумението за 
партньорство.
(2) Комитетът одобрява свои вътрешни 
правила за работа и кодекс на поведение.
Чл. 3. (1) Комитетът се състои от предсе­
дател, членове и наблюдатели. Председателят 
и членовете на Комитета имат право на глас 
при вземане на решения, а наблюдателите 
имат право на съвещателен глас. 
(2) Председател на Комитета е заместник 
министър-председателят и министър на пра­
восъдието.
(3) Членове на Комитета са:
1. председателите на комитетите за наблю­
дение на програмите по чл. 10, заместник-
министър на външните работи, заместник-